CELEX: 62009CA0132
Language: el
Date: 2010-09-30 00:00:00
Title: Υπόθεση C-132/09: Απόφαση του Δικαστηρίου (τρίτο τμήμα) της 30ής Σεπτεμβρίου 2010 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Αρμοδιότητα του Δικαστηρίου — Καταστατικό των ευρωπαϊκών σχολείων — Συμφωνία περί της έδρας του 1962 — Συμβάσεις του 1957 και του 1994 — Ρήτρα διαιτησίας — Άρθρο 10 ΕΚ — Χρηματοδότηση των ευρωπαϊκών σχολείων — Δαπάνες επιπλώσεως και διδακτικού υλικού)

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/8
            
         Απόφαση του Δικαστηρίου (τρίτο τμήμα) της 30ής Σεπτεμβρίου 2010 — Ευρωπαϊκή Επιτροπή κατά Βασιλείου του Βελγίου
   (Υπόθεση C-132/09) (1)
   
   (Παράβαση κράτους μέλους - Αρμοδιότητα του Δικαστηρίου - Καταστατικό των ευρωπαϊκών σχολείων - Συμφωνία περί της έδρας του 1962 - Συμβάσεις του 1957 και του 1994 - Ρήτρα διαιτησίας - Άρθρο 10 ΕΚ - Χρηματοδότηση των ευρωπαϊκών σχολείων - Δαπάνες επιπλώσεως και διδακτικού υλικού)
   2010/C 317/15
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J.-P. Keppenne και B. Eggers)
   
      Καθού: Βασίλειο του Βελγίου (εκπρόσωπος: J.-C.Halleux)
   
      Αντικείμενο
   
   Παράβαση κράτους μέλους — Παράβαση του άρθρου 1, εδάφιο 3, της συμφωνίας που υπογράφηκε στις 12 Οκτωβρίου 1962 μεταξύ του Ανωτάτου Συμβουλίου των ευρωπαϊκών σχολείων και του Βασιλείου του Βελγίου (στο εξής: συμφωνία σχετικά με την έδρα) και του άρθρου 10 ΕΚ — Άρνηση αναλήψεως των εξόδων επιπλώσεως και διδακτικού εξοπλισμού των ευρωπαϊκών σχολείων από τις βελγικές αρχές — Δικαιολόγηση αναγόμενη στην εσωτερική έννομη τάξη — Απουσία μεταγενεστέρων πράξεων ή δηλώσεων των μερών κατά την έννοια του άρθρου 31, παράγραφος 3, στοιχεία α' και β' της Σύμβασης της Βιέννης για το δίκαιο των συνθηκών, που θα έθεταν υπό αμφισβήτηση τη συμφωνία για την έδρα
   
      Διατακτικό
   
   Το Δικαστήριο αποφασίζει:
   
               1)
            
            
               Το Δικαστήριο της Ευρωπαϊκής Ένωσης είναι αναρμόδιο να αποφανθεί επί της προσφυγής της Ευρωπαϊκής Επιτροπής που ασκήθηκε βάσει του άρθρου 226 ΕΚ, στηριζόμενη στο ότι το Βασίλειο του Βελγίου παρέβη τις υποχρεώσεις που υπέχει δυνάμει της συμφωνίας περί της έδρας, που συνήφθη στις 12 Οκτωβρίου 1962 μεταξύ του ανωτάτου συμβουλίου του ευρωπαϊκού σχολείου και της Βελγικής Κυβερνήσεως, σε συνδυασμό με το άρθρο 10 ΕΚ.
            
         
               2)
            
            
               Καταδικάζει την Ευρωπαϊκή Επιτροπή στα δικαστικά έξοδα.
            
         
      (1)  ΕΕ C 153 της 4.7.2009.